钦定古今图书集成/明伦汇编/氏族典/第246卷 > 张德辉
## 钦定古今图书集成/明伦汇编/氏族典/第246卷 > 张德辉

按《元史张德辉传》：“德辉，字辉卿，冀宁交城人。少力学，
数举于乡。金贞祐间兵兴，家业殆尽，试掾御史台。金
亡北渡，史天泽开府真定，辟为经历官。岁丁未，世祖
在潜邸，召见。是年得告还。壬子，德辉北觐，请世祖为
儒教大宗师，世祖悦而受之，因命德辉提调真定学
校。世祖即位，起德辉为河东南北路宣抚使，下车击”
豪强，黜赃吏，均赋役，考绩为十路最，迁东平路宣慰
使。至元三年，参议中书省事。五年，擢侍御史，辞不拜。
德辉天资刚直，博学，有经济器，毅然不可犯，望之知
为端人。然性不喜嬉笑，与元裕、李冶游，封龙山，时人
号为“龙山三老”云。卒，年八十。